Маҳмуд Исмоилов

Маҳмуд Исмоилов(22 марти 1927, Самарқанд — 10 июли 2010) — омӯзгор, доктори илмҳои биологӣ (1976), профессор (1980). Узви вобастаи АИ ҶТ (1981). Ходими хизматнишондодаи илми Тоҷикистон (1987). «Аълочии маорифи Тоҷикистон». Дорандаи Ҷоизаи Институти биографияи ИМА «Инсони соли 2003».

 Зиндагинома 
Факултети геологияю географияи УДС (ҳоло — Донишгоҳи давлатии Самарқанд) ба номи А. Навоиро хатм кардааст (1949), муаллим, директори мактаби миёнаи русӣ ва ӯзбекии ш. Самарқанд, мудири интернати н. Яккабоғи вилояти Қашқадарёи Ӯзбекистон (1949—1952). Соли 1952 ба шаҳри Душанбе омадааст. Аспиранти Институти ботаникаи АИ ҶШС Тоҷикистон, таҳти роҳбарии академик П. Н. Овчинников рисолаи номзадӣ дифоъ кардааст (1954). Ходими хурд ва калони илмӣ (1955—1960), директори Боғи ботаникии Душанбеи Институти ботаникаи АИ ҶШС Тоҷикистон (1960—1967). Мудири кафедраи ботаникаи Донишгоҳи миллии Тоҷикистон(1967—1993). Директори Институти ботаникаи АИ ҶТ (1993—1998). Сарходими илмии Институти ҷангали ЛХПО «Тоҷикҷангал»-и Ҷумҳурии Тоҷикистон (1998—2008).

 Мероси илмӣ 
Муаллифи 10 китоб ва зиёда аз 220 мақолаи илмии соҳаи биология, экология, дендрология, фитосенология, иҷтимоию сиёсӣ. Ба рисолаҳои номзадӣ ва доктории зиёда аз 20 нафар увонҷуён роҳбарӣ намудааст.

 Ҷоизаҳо 
 Бо медалҳои «Барои меҳнати шоён. Ба муносибати 100-солагии рӯзи таваллуди В. И. Ленин», «Ветерани меҳнат»,
 Аълочии маорифи халқи ҶШС Тоҷикистон,
 Арбоби шоистаи илми Ҷумҳурии Тоҷикистон,
 медали фахрии Институти биографияи ИМА (2004),
 медали байналмилалии «Озодӣ» (2006)
 Ифтихорномаи Раёсати Шӯрои Олии ҶШС Тоҷикистон тақдир шудааст.

 Эзоҳ 

 Адабиёт 
 Энсиклопедияи советии тоҷик. Ҷилди 3. — Душанбе, 1981. — С. 31-32
 Академияи илмҳои Ҷумҳурии Тоҷикистон. Ҳайати шахсӣ. — Душанбе: Дониш, 2011. — 216 с.

Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон
Гурӯҳ:Биологони Тоҷикистон
Гурӯҳ:Олимони Донишгоҳи миллии Тоҷикистон
Гурӯҳ:Олимони Фарҳангистони улуми Тоҷикистон
Гурӯҳ:Аъзои вобастаи АИ Тоҷикистон
Гурӯҳ:Арбобони шоистаи илми ҶШС Тоҷикистон
Гурӯҳ:Дорандагони нишони Аълочии маорифи Тоҷикистон
Гурӯҳ:Дорандагони унвонҳои фахрии байналмилалӣ аз Тоҷикистон